
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 544 

22 Απριλίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Προθεσμίες ηλεκτρονικής υποβολής της δήλωσης 
στοιχείων ακινήτων έτους 2005 για τα νομικά πρό¬ 
σωπα. 1 

Τήρηση πρόσθετων βιβλίων και έκδοση στοιχείων από 
τις επιχειρήσεις εκμίσθωσης βιντεοκασετών, ϋ\/0 

και λοιπών συναφών αγαθών. 2 

Έγκριση υπερωριακής εργασίας υπαλλήλων του «Συ¬ 
νήγορο υ του Πολίτη. 3 

Καθιέρωση υπερωριακής εργασίας και κατανομή αυ¬ 
τής σε μονίμους και με σχέση εργασίας Ι.Δ αορί¬ 
στου χρόνου υπαλλήλους του Υπουργείου Αγροτι¬ 
κής Ανάπτυξης και Τροφίμων. 4 

Συγκρότηση Επιτροπής ελέγχου μονάδων παραγωγής 
ετοίμου σκυροδέματος (σύμφωνα με τις διατάξεις 
του Κ.Τ.Σ. -97) και χαλύβων οπλισμού σκυροδέμα¬ 
τος (σύμφωνα με τις διατάξεις του Κ.Τ.Χ.-00). 5 

Σύσταση Δημοτικού Νομικού Προσώπου με την επω¬ 
νυμία «Σχολική Επιτροπή Νηπιαγωγείου Μηλιωτά- 
δων» στο Δήμο Ανατολικού Ζαγορίου Νομού Ιωαν- 

νίνων. 6 

Έγκριση της υπ’ αριθμ. 82/2005 αποφάσεως του Δη¬ 
μοτικού Συμβουλίου Ροδίων, που αφορά την αύξη¬ 
ση μετοχικού κεφαλαίου στην Αστική Μη Κερδο¬ 
σκοπική-Εταιρεία «ΗΦΑΙΣΤΟΣ». 7 

Καθιέρωση υπερωριακής εργασίας υπαλλήλων Ν.Α. 
Αιτωλοακαρνανίας για το Α'εξάμηνο 2005. 8 


ΑΠΟΦΑΣΕΙ Σ 

Αριθ. 1037710/122/0013 (1) 

Προθεσμίες ηλεκτρονικής υποβολής της δήλωσης στοι¬ 
χείων ακινήτων έτους 2005 για τα νομικά πρόσωπα. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 5 του άρθρου 22 του 
Ν.2020/1992 (ΦΈ.Κ. 34Α'), με τις οποίες παρέχεται εξου¬ 


σιοδότηση στον Υπουργό Οικονομίας και Οικονομικών να 
παρατείνει με απόφαση τις προθεσμίες που ορίζονται 
από τις κείμενες φορολογικές διατάξεις για υποβολή φο¬ 
ρολογικών δηλώσεων, σε εξαιρετικές περιπτώσεις. 

2. Την υπ’ αριθμ. 14650/Δ10Ε85/17.3.2004 (ΦΕΚ519 Β') 
κοινή απόφαση του Πρωθυπουργού καιτου Υπουργού Οι¬ 
κονομίας και Οικονομικών για τον καθορισμό αρμοδιοτή¬ 
των των Υφυπουργών Οικονομίας και Οικονομικών. 

3. Τις διατάξεις της παραγράφου 9 του άρθρου 64 του 
Κώδικα Φορολογίας Εισοδήματος. 

4. Τις διατάξεις της παραγράφου 6 του άρθρου 107 του 
Κώδικα Φορολογίας Εισοδήματος. 

5. Τις διατάξεις της παραγράφου 2 του άρθρου 75 του 
Κώδικα Φορολογίας Εισοδήματος. 

6. Τις διατάξεις του άρθρου 4 του Ν.2523/1997 (ΦΕΚ 
179Α'). 

7. Τις διατάξεις του άρθρου 8 του Ν.1599/1986 (ΦΕΚ 
75 Α'). 

8. Τις διατάξεις του πρώτου και δεύτερου εδαφίου της 
παραγράφου 15 του άρθρου 5 του Ν.3296/2004 (ΦΕΚ 
253Α') «Φορολογία εισοδήματος φυσικών και νομικών 
προσώπων, φορολογικοί έλεγχοι και άλλες διατάξεις», με 
τις οποίες ορίζεται η υποχρέωση υποβολής δήλωσης 
στοιχείων ακινήτων (Ε9 έτους 2005) για φυσικά και νομικά 
πρόσωπα. 

9. Τις διατάξεις του τελευταίου εδαφίου της παραγρά¬ 
φου 15του άρθρου 5του Ν.3296/2004, με τις οποίες εξου¬ 
σιοδοτείται ο Υπουργός Οικονομίας και Οικονομικών να 
καθορίζει, μεταξύ των άλλων και κάθε σχετική λεπτομέ¬ 
ρεια για την εφαρμογή των διατάξεων αυτών. 

10. Την υπ’ αριθμ. 1101093/322/0013/ΠΟΛ 1137/15.12.2004 
απόφαση Υπουργού Οικονομίας και Οικονομικών με την οποία 
ορίζεται ο τύπος και το περιεχόμενο της δήλωσης στοιχείων 
ακινήτων φυσικών και νομικών προσώπων, που υπάρχουν την 
1η Ιανουάριου 2005 (νέο έντυπο Ε9) καιταδικαιολογητικάπου 
συνυποβάλλονται με αυτή. 

11. Την υπ’ αριθμ. 1104276/333/0013/ΠΟΛ 1150/ 28.12.2004 
απόφαση Υπουργού Οικονομίας και Οικονομικών, με την 
οποία καθορίζεται η εφαρμογή των διατάξεων της παραγρά¬ 
φου 15, του άρθρου 5, του Ν.3296/2004. 

12. Το γεγονός ότι με την παρούσα απόφαση δεν προ- 
καλείται δαπάνη στον Κρατικό Προϋπολογισμό, αποφα¬ 
σίζουμε: 















































7614 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Για τα νομικά πρόσωπα που υποχρεούνται σε υποβο¬ 
λή δήλωσης στοιχείων ακινήτων έτους 2005, παρέχεται η 
δυνατότητα υποβολής των δηλώσεων αυτών ηλεκτρονι¬ 
κά, ανεξάρτητα από τις ημερομηνίες υποβολής των δη¬ 
λώσεων φορολογίας εισοδήματος, η οποία πραγματο¬ 
ποιείται ανάλογα με το τελευταίο ψηφίο του αριθμού φο¬ 
ρολογικού μητρώου (Α.Φ.Μ.), ως εξής: 

Μέχρι 25 Οκτωβρίου 2005 

νομικά πρόσωπα που ο Α.Φ.Μ. τους λήγει σε 1 

Μέχρι 29 Οκτωβρίου 2005 

νομικά πρόσωπα που ο Α.Φ.Μ. τους λήγει σε 2 

Μέχρι 2 Νοεμβρίου 2005 

νομικά πρόσωπα που ο Α.Φ.Μ. τους λήγει σε 3 

Μέχρι 6 Νοεμβρίου 2005 

νομικά πρόσωπα που ο Α.Φ.Μ. τους λήγει σε 4 

Μέχρι 10 Νοεμβρίου 2005 

νομικά πρόσωπα που ο Α.Φ.Μ. τους λήγει σε 5 

Μέχρι 14 Νοεμβρίου 2005 

νομικά πρόσωπα που ο Α.Φ.Μ. τους λήγει σε 6 

Μέχρι 18 Νοεμβρίου 2005 

νομικά πρόσωπα που ο Α.Φ.Μ. τους λήγει σε 7 

Μέχρι 22 Νοεμβρίου 2005 

νομικά πρόσωπα που ο Α.Φ.Μ. τους λήγει σε 8 

Μέχρι 26 Νοεμβρίου 2005 

νομικά πρόσωπα που ο Α.Φ.Μ. τους λήγει σε 9 

Μέχρι 30 Νοεμβρίου 2005 

νομικά πρόσωπα που ο Α.Φ.Μ. τους λήγει σε 0 

2. Στις ανωτέρω ημερομηνίες είναι δυνατή και η ηλε¬ 
κτρονική υποβολή της δήλωσης στοιχείων ακινήτων για 
τα νομικά πρόσωπα μη κερδοσκοπικού χαρακτήρα της 
παραγράφου 2 του άρθρου 101 του Ν.2238/1994, για τις 
είκοσι Ιερές Μονές του Αγίου Όρους, καθώς και για τα νο¬ 
μικά πρόσωπα που τελούν υπό εκκαθάριση ή διέκοψαντις 
εργασίεςτους και γι’ αυτό υπέβαλαν δήλωση φορολογίας 
εισοδήματος οικονομικού έτους 2005, μέχρι 31.12.2004. 

3. Οι Ανώνυμες Εταιρείες, που υποχρεούνται σε μηχα¬ 
νογραφική υποβολή δηλώσεων Φ.Π.Α. και εξ’ αυτού του 
λόγου είναι πιστοποιημένες στο ΤΑΧΙ5ΝΕΤ, θα υποβάλ¬ 
λουν τη δήλωση στοιχείων ακινήτων έτους 2005 (Έντυπο 
Ε9) ηλεκτρονικά. Η υποχρέωση αυτή υπάρχει από τη δη¬ 
μοσίευση της παρούσας απόφασης. 

4. Στην περίπτωση που η φορολογική δήλωση (έντυπο 
Ε5, Φ01010, Φ01011) υποβάλλεται χειρόγραφα, θα πρέπει 
να συνυποβληθεί και υπεύθυνη δήλωση του Ν.1599/1986 
με την οποία θα δηλώνεται ότι θα υποβληθεί ηλεκτρονικά 
το έντυπο Ε9. 

5. Όσον αφορά την υποβολή δήλωσης στοιχείων ακινή¬ 
των νομικών προσώπων χειρόγραφα ισχύουν όσα αναφέ- 
ρονται στις 1104276/333/ΠΟΛ. 1150/0013/28.12.2004 και 
1016387/52/ΠΟΛ 1023/0013/14.2.2005 Α.Υ.Ο. 

6. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Απριλίου 2005 

Ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 


Αριθμ. 1038564/236/0015 (2) 

Τήρηση πρόσθετων βιβλίων και έκδοση στοιχείων από τις 
επιχειρήσεις εκμίσθωσης βιντεοκασετών, ϋΝ/ϋ και λοι¬ 
πών συναφών αγαθών. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις των περιπτώσεων β, γ (υποπεριπτώσεις 
γδ’ και γη’) και στ’ του άρθρου 38 του Π.Δ. 186/1992 
(ΚΒΣ), όπως ισχύουν. 

2) Τις διατάξεις των άρθρων 12 (παρ. 14) και 13 (παρ. 3) 
του Π.Δ. 186/1992 (ΚΒΣ) όπως ισχύουν. 

3) Τις διατάξεις του Ν. 1809/1988 (ΦΕΚ 222/Α') «Καθιέ¬ 
ρωση Φορολογικών Μηχανισμών και άλλες διατάξεις» 
όπως ισχύουν. 

4) Την υπ’ αριθμ. 14650/Δ10Ε85/17.3.2004 (ΦΕΚ 519/Β') 
κοινή απόφαση του Πρωθυπουργού και του Υπουργού 
Οικονομίας και Οικονομικών περί «Καθορισμού αρμοδιο¬ 
τήτων των Υφυπουργών Οικονομίας και Οικονομικών». 

5) Την ανάγκη της παρακολούθησης των συναλλαγών 
εργασιών των επιχειρήσεων εκμίσθωσης βιντεοταινιών 
(βιντεοκασετών, Ονϋ και λοιπών συναφών αγαθών), για 
την περιστολή της φοροδιαφυγής, τη διενέργεια λογιστι¬ 
κών επαληθεύσεων και τη διασφάλιση των συμφερόντων 
του δημοσίου. 

6) Ότι από την Απόφαση αυτή δεν προκαλείται δαπάνη 
σε βάρος του Κρατικού Προϋπολογισμού, αποφασίζου¬ 
με: 

1) Ο επιτηδευματίας εκμίσθωσης βιντεοκασετών, Ονϋ 
και λοιπών συναφών αγαθών ανεξάρτητα από την κατη¬ 
γορία των βιβλίων που τηρεί ή την απαλλαγή του από την 
τήρηση βιβλίων, τηρεί από 1.7.2005 θεωρημένο βιβλίο 
«Ποσοτικής παράδοσης και παραλαβής» για τις βιντεοκα¬ 
σέτες, ϋνΩ και λοιπά συναφή αγαθά που εκμισθώνει. 

Στο βιβλίο αυτό καταχωρούνται: 

• Με την παράδοση των αγαθών που εκμισθώνει: α) η 
χρονολογία παράδοσης, β) το ονοματεπώνυμο και η δι¬ 
εύθυνση του μισθωτή, γ) το είδος (βιντεοκασέτα, ΟΝ/ϋ και 
λοιπά συναφή) και η ποσότητα αυτών. 

• Με την παραλαβή τους: α) η χρονολογία της παραλα¬ 
βής, β) το είδος και η ποσότητα των αγαθών που παρα- 
λαμβάνονται, γ) ο αύξων αριθμός και η αξία της απόδει¬ 
ξης παροχής υπηρεσιών που εκδίδεται από τους τηρού- 
ντες βιβλία Β' ή Γ κατηγορίας σύμφωνα με τις διατάξεις 
του άρθρου 13του ΚΒΣ και του Ν.1809/1988. 

2) Ο παραπάνω επιτηδευματίας που εκμισθώνει βιντεο¬ 
κασέτες, ϋνο και λοιπά συναφή μέσω αυτόματων μηχα¬ 
νημάτων με το σύστημα της αυτοεξυπηρέτησης (εθίί 
νίάθο οΐυά) από 1.8.2005 υποχρεούται: 

α) Να τηρεί θεωρημένο «Μητρώο Εκδοθέντων Ψηφια¬ 
κών Καρτών Πελατών» στο οποίο καταχωρούνται με την 
έκδοση της κάρτας η ημερομηνία, ο α/α αυτής καθώς και 
το ονοματεπώνυμο και η διεύθυνση του πελάτη. 

β) Να εκτυπώνει για τον πελάτη, με κάθε παράδοση ή 
παραλαβή βιντεοκασετών ή ϋ\/0 ή λοιπών συναφών αγα¬ 
θών μέσω του αυτόματου μηχανήματος, αθεώρητη «Από¬ 
δειξη παράδοσης» ή «Απόδειξη παραλαβής» αντίστοιχα 
στην οποία αναγράφονται ο α/α της ψηφιακής κάρτας, η 

ημερομηνία, η ώρα παράδοσης ή παραλαβής με τετρα- 
ψήφιο αριθμό, καθώς και το είδος του αγαθού (βιντεοκα¬ 
σέτα ή Ονϋ ή συναφές) και η ποσότητα των αγαθών που 
παραδίδονται ή παραλαμβάνονται αντίστοιχα. 

γ) Να τηρεί θεωρημένο βιβλίο «Ποσοτικής Παράδοσης 
και Παραλαβής μέσω Αυτόματου Μηχανήματος», το 
οποίο ενημερώνεται άμεσα με τα δεδομένα των παραπά¬ 
νω αποδείξεων παράδοσης και παραλαβής και εκτυπώνε¬ 
ται εντός της επόμενης εργάσιμης ημέρας. 

δ) Ο επιτηδευματίας που τηρεί βιβλία Β' ή Γ κατηγορίας 
του ΚΒΣ (Π.Δ. 186/1992) εκδίδει την απόδειξη παροχής 
υπηρεσιών από φορολογικό ηλεκτρονικό μηχανισμό του 
Ν. 1809/1988, ο οποίος δύναται να συνδέεται κατάλληλα 
με το αυτόματο μηχάνημα συναλλαγών. 

Η απόδειξη εκδίδεται άμεσα με την καταβολή ποσού ή 
με κάθε κατάθεση ποσού στο αυτόματο μηχάνημα συ¬ 
ναλλαγών όπου στην τελευταία αυτή περίπτωση η αξία 
του προσμετράται αθροιστικά και καταγράφεται ηλε¬ 
κτρονικά στη ψηφιακή κάρτα συναλλαγών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Απριλίου 2005 

Ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 
-♦- 

Αριθμ. 3515 (3) 

Έγκριση υπερωριακής εργασίας υπαλλήλων 
του «Συνήγορου του Πολίτη. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΑΣΤΑΣΙΑΣ 

Έχοντας υπόψη: 

Το Ν.1558/1985 «Κυβέρνηση και Κυβερνητικά Όργα¬ 
να», όπως συμπληρώθηκε με το άρθρο 27 του Ν.2081/ 
1992. 

Το Π.Δ. 368/1989 «Οργανισμός Υπουργείου Εργασίας» 
όπως τροποποιήθηκε και συμπληρώθηκε μεταγενέστερα 
με το Π.Δ. 436/1991. 

Το Π.Δ. 95/1993 «Καθορισμός αρμοδιοτήτων που δια¬ 
τηρούνται από τον Υπουργό Εργασίας. 

Το Π.Δ. 372/1995 «Μεταφοράτης Γενικής Γραμματείας 
Κοινωνικών Ασφαλίσεων από το Υπουργείο Υγείας - Πρό¬ 
νοιας και Κοινωνικών Ασφαλίσεων στο Υπουργείο Εργα¬ 
σίας. 

Τις διατάξεις του Ν.Δ/τος 515/1970 «περί χρονικών 
ορίων εργασίας μισθωτών» όπως συμπληρώθηκαν από το 
Ν.Δ. 264/1973. 

Τις διατάξεις του άρθρου 18 του Π.Δ/τος της 8.4.1932 
περί κωδικοποιήσεως των διατάξεων των Νόμων «περί 
χρονικών ορίων εργασίας εις τα καταστήματα κ.λ.π.» που 
διατηρήθηκε σε ισχύ με το άρθρο 16του Ν.Δ. 1037/1971 
«περί χρονικών ορίων λειτουργίας καταστημάτων και ερ¬ 
γασίας του προσωπικού αυτών». 

Τις διατάξεις του Π.Δ/τος της 27.6.1932 «περί κωδικο- 
ποιήσεως και συμπληρώσεως των περί δώρου εργασίας 
διατάξεων». 

Τις διατάξεις του Β.Δ/τος της 14.8.1950 «περί κανονι¬ 
σμού ωρών εργασίας αγοραίων (ταξί) και ιδιωτικής χρή- 
σεως αυτοκινήτων». 


Τις διατάξεις του Π.Δ. 410/1988 «Κώδικας προσωπικού 
με σύμβαση εργασίας ιδιωτικού δικαίου του Δημοσίου, 
των Ο.Τ.Α. και των λοιπών Ν.Π.Δ.Δ.». 

Την υπ’ αριθμ. 2/80345/0004/8.11.1999 κοινή υπουργι¬ 
κή απόφαση «Μεταβίβαση εξουσίας υπογραφής σύμφω¬ 
να μετο άρθρο 7παρ. 1 του Ν.1943/1991 

Το άρθρο 16του Ν.3205/2003. 

Την κοινή υπουργική απόφαση υπ’ αριθμ. 2/7093/0022/ 
5.2.2004. 

Την απόφαση του Υπουργού Εργασίας και Κοιν. Ασφα¬ 
λίσεων υπ’ αριθμ. 4845/23.12.2004 «Καθορισμός ανωτά- 
των ορίων υπερωριακής απασχόλησης των εργαζομένων 
στις βιομηχανικές, βιοτεχνικές επιχειρήσεις, εκμεταλλεύ¬ 
σεις και εργασίες Α1 ημερολογιακού εξαμήνου 2005». 

Την υπ’ αριθμ. 33 της 30.5.1997 ΠΥΣ «Τροποποίηση και 
αναμόρφωση της υπ’ αριθμ. 88/2.8.1995 ΠΥΣ και προ¬ 
σαρμογή της στις διατάξεις του Ν.2470/1997 (ΦΕΚ109/Α/ 
30.5.1997). 

Το υπ’ αριθμ. 521/21.3.2005 έγγραφο του «Συνήγορου 
του Πολίτη». 

Την από 5.4.2005 γνώμη του Ανωτάτου Συμβουλίου Ερ¬ 
γασίας (ΑΣΕ). 

Το γεγονός ότι η δαπάνη μισθοδοσίας έχει προβλεφθεί 
να καλυφθεί από την προβλεφθείσα πίστωση του «Συνή- 
γορουτου Πολίτη», ποσό 6.600 ευρώ, ΚΑΕ 0511,0512του 
Φορέα 07-610, αποφασίζουμε: 

Εγκρίνουμε την υπερωριακή εργασία: 

Για 2 οδηγούς μέχρι 50 ώρες συνολικά ο καθένας και για 
1 γραμματέα, μέχρι 30 ώρες το μήνα (εργαζόμενοι όλοι 
στο «Συνήγορο του Πολίτη»), πλέον των νομίμων ορίων 
υπερωριακής εργασίας. 

Η απόφαση αυτή ισχύει αναδρομικά ένα μήνα από τη 
δημοσίευση της στην Εφημερίδα της Κυβερνήσεως και 
μέχρι 31.12.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Απριλίου 2005 

Ο Γ ενικός Γ ραμματέας 
Απασχόλησης και Κοινωνικής Προστασίας 
ΔΗΜΗΤΡΙΟΣ ΚΟΝΤΟΣ 
-♦- 

Αριθμ. 44833 (4) 

Καθιέρωση υπερωριακής εργασίας και κατανομή αυτής 
σε μονίμους και με σχέση εργασίας Ι.Δ αορίστου χρό¬ 
νου υπαλλήλους του Υπουργείου Αγροτικής Ανάπτυ¬ 
ξης και Τροφίμων. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθρου 29α της παρ. 2 του 
Ν. 1558/1985 «Κυβέρνηση και Κυβερνητικά Όργανα» 
(Φ.Ε.Κ 137/Α/26.7.1985) όπως αυτό προστέθηκε με το άρ¬ 
θρο 27 του Ν.2081/1992 (Φ.Ε.Κ 154/Α/92) και αντικατα- 
στάθηκε με το άρθρο 1 παρ 2α του Ν.2469/1997 (Φ.Ε.Κ 
38/Α/97). 

2. Το Π.Δ 402/1988 «Οργανισμός Υπουργείου Γεωρ¬ 
γίας» όπως τροποποιήθηκε μεταγενέστερα. 

3. Τις διατάξεις του άρθρου 16 του 3205/2003 (Φ.Ε.Κ 
297 Α) μισθολογικές ρυθμίσεις λειτουργών και υπαλλή¬ 
λων του Δημοσίου, Ν.Π.Δ.Δ και Ο.Τ.Α και άλλες συναφείς 
διατάξεις. 

4. Την υπ’ αριθμ. 2/7093/0022 κοινή υπουργική απόφα¬ 
ση (ΦΕΚ 215/Β/ 5.2.2004) σχετικά με την επέκταση των 
διατάξεων του Ν.3205/2003 στο προσωπικό με σχέση ερ¬ 
γασία ιδιωτικού δικαίου που απασχολείται στο Δημόσιο, 
Ν.Π.Δ.Δ. καιΟΤΑ. 

5. Τις ανάγκες των υπηρεσιών του Υπουργείου Αγροτι¬ 
κής Ανάπτυξης και Τροφίμων (Δ/νση Φυτικής Παραγω¬ 
γής, Γενική Δ/νση Οικονομικής Υποστήριξης και Επιθεώ¬ 
ρησης και Υ.Δ.Ε στο Υπουργείο Αγροτικής ανάπτυξης και 
Τροφίμων) που θα ασχοληθούν στο πρόγραμμα καταπο¬ 
λέμησης του δάκου της ελιάς κατά την δακική περίοδο 
15.5.2005-15.9.2005. 

6. Το γεγονός ότι από την προώθηση της απόφασης αυ¬ 
τής προκαλείται δαπάνη 305.000,00 €, η οποία θα βαρύ- 
νειτις πιστώσεις του Τακτικού Προϋπολογισμού Φ.29/110 
και ΚΑΕ 5241 «Δαπάνες Προστασίας Ελαιοπαραγωγής». 

7. Το υπ’ αριθμ. 122837/20.12.2004 έγγραφο της Γενι¬ 
κής Διεύθυνσης Φυτικής παραγωγής για την έγκαιρη 
έγκριση υπερωριακής απασχόλησης για τις ανάγκες της 
δακοκτονίας έτους 2005, αποφασίζουμε: 

Κρίνουμε απαραίτητη την καθιέρωση υπερωριακής ερ¬ 
γασίας, στους μονίμους και με σχέση εργασίας ιδιωτικού 
δικαίου αορίστου χρόνου υπαλλήλους, των εμπλεκομέ- 
νων στην καταπολέμηση του δάκου της ελιάς, υπηρεσιών 
και ορίζουμε τις ώρες αυτής σε 47.000, σε βάρος των πι¬ 
στώσεων «Δαπάνες Προστασίας Ελαιοπαραγωγής» και 
κατανέμουμε αυτές ως ακολούθως: 

1. Για τους υπαλλήλους των εμπλεκομένων Υπηρεσιών, 
ήτοι Δ/νση Προστασίας Φυτικής Παραγωγής, Διεύθυνση 
Οικονομική, Δ/νση Οικ. Ελέγχου και Επιθεώρησης και 
Υ.Δ.Ε στο Υπουργείο Αγροτικής Ανάπτυξης και Τροφί¬ 
μων, που θα ασχοληθούν στο πρόγραμμα καταπολέμη¬ 
σης του δάκου της ελιάς για την ορθή και αποτελεσματι¬ 
κή εφαρμογή του προγράμματος δακοκτονίας (οργάνω- 
ση-συντονισμό - εποπτεία), έτσι ώστε να υπάρχει 
προστασία της ελαιοπαραγωγής, του εισοδήματος των 
ελαιοπαραγωγών και της εθνικής οικονομίας γενικότερα. 

Το σύνολο των ωρών για την παραπάνω υπερωριακή ερ¬ 
γασία είναι 47.000 ώρες και η συνολική δαπάνη 
305.000,00 € για την δακική περίοδο από 15.5.2005 - 
30.11.2005, σύμφωνα με την αριθ. 2195/11040/30.1.1985 
ΚΥΑτων Υπουργών Οικονομικών & Γεωργίας. Η σχετική 
δαπάνη καλύπτεται από τον Ε.Φ 29/110, Κ.Α.Ε 5241. Ο 
αριθμός των υπαλλήλων που θα συμμετάσχουν στο πα¬ 
ραπάνω πρόγραμμα είναι 200. 

2. Η υπερωριακή απασχόληση θα πραγματοποιηθεί κα¬ 
τά το χρονικό διάστημα 15.5.2005 - 15.9.2005. 

3. Η προϋπολογιζόμενη δαπάνη είναι μέσα στα όρια των 
εγκεκριμένων πιστώσεων του προϋπολογισμού έτους 
2005. 

4. Με απόφαση του Γεν. Γραμματέα του Υπουργείου 
Αγροτικής Ανάπτυξης και Τροφίμων η οποία θα εκδοθεί 
με την μέριμνα της αρμόδιας Γενικής Δ/νσης του Υπουρ¬ 
γείου, στην οποία θα κοινοποιηθεί η απόφαση αυτή, θα 
κατανεμηθεί κατά υπηρεσιακή μονάδα και ανάλογα μετις 
ανάγκες αυτής ο αριθμός των ωρών της υπερωριακής 
εργασίας, ο αριθμός των υπαλλήλων καθώς και οι αντί¬ 
στοιχες πιστώσεις. 

5. Η παραπάνω απογευματινή υπερωριακή απασχόλη¬ 
ση θα εκτελείται όλες τις εργάσιμες ημέρες της εβδομά¬ 
δας μετά το πέρας του κανονικού ωραρίου και μέχρι 22ας 
ώρας. Υπεύθυνοι για την παρακολούθηση και τον έλεγχο 
της πραγματικής προσφοράς της προαναφερόμενης ερ¬ 


γασίας θα είναι οι προϊστάμενοι των τμημάτων στα οποία 
ανήκουν οι απασχολούμενοι υπάλληλοι. 

6. Συμμετοχή στις ανωτέρω υπερωρίες δεν θα έχουν 
όσοι υπάλληλοι βρίσκονται σε κανονική ή αναρρωτική 
άδεια και όσοι είναι αποσπασμένοι σε άλλες υπηρεσίες 
και όσοι λαμβάνουν το ίδιο χρονικό διάστημα πρόσθετες 
αμοιβές, τεχνική βοήθεια ή υπερωρίες. 

7. Για την καταβολή της αποζημίωσης στο προσωπικό 
με σύμβαση Ι.Δ αορίστου χρόνου απαιτείται σχετική 
έγκριση από την Επιθεώρηση Εργασίας. 

Η ισχύς της απόφασης αυτής αρχίζει ένα μήνα πριν τη 
δημοσίευση της στη Εφημερίδα της Κυβέρνησης και πά¬ 
ντως όχι νωρίτερα από την 15.5.2005 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Απριλίου 2005 

Ο ΥΠΟΥΡΓΟΣ 

ΕΥΑΓ. ΜΠΑΣΙΑΚΟΣ 
-♦- 

Αριθ. 4284 (5) 

Συγκρότηση Επιτροπής ελέγχου μονάδων παραγωγής 
ετοίμου σκυροδέματος (σύμφωνα μετις διατάξειςτου 
Κ.Τ.Σ. -97) και χαλύβων οπλισμού σκυροδέματος (σύμ¬ 
φωνα μετις διατάξειςτου Κ.Τ.Χ.-00). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Το άρθρο 21 του Ν. 1418/1984 «Δημόσια έργα και 
ρυθμίσεις συναφών θεμάτων» (ΦΕΚ 23/Α/29.2.1984), 
όπως τροποποιήθηκε με το Ν.2229/1994 «Τροποποίηση 
και συμπλήρωση του Ν. 1418/1984 και άλλες διατάξεις» 
(ΦΕΚ 138/Α/31.8.1994). 

2. Την υπ’ αριθμ. Δ14/43309/5.3.2001 (ΦΕΚ 332/Β/ 

28.3.2001) απόφαση του Υπουργού ΥΠ.ΠΕ.ΧΩ.Δ.Ε. 
«Έγκριση Κανονισμού διενέργειας ελέγχου ποιότητας 
υλικών και έργων» (όπως διορθώθηκε με το ΦΕΚ 724/Β/ 
12.6.2001 και τροποποιήθηκε με το ΦΕΚ 793/Β/ 

22 . 6 . 2001 ) . 

3. Το Π.Δ. 121/28.5.2001 (ΦΕΚ 112/Α/6.6.2001) «Επιβο¬ 
λή προστίμου για παράβαση διατάξεων του άρθρου 21 
του Ν. 1418/1984». 

4. Τον Κανονισμό Τεχνολογίας Σκυροδέματος (ΦΕΚ 
315/Β/17.4.1997 και ΦΕΚ 479/Β/11.6.1997), όπως τροπο¬ 
ποιήθηκε με το ΦΕΚ 537/Β/1.5.2002. 

5. Τον Κανονισμό Τεχνολογίας Χαλύβων (ΚΤΧ-00) (ΦΕΚ 
381/Β/24.3.2000). 

6. Τις διατάξεις του Ν. 2503/1997 (ΦΕΚ 107/Α/ 
30.5.1997) «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την τοπική αυτοδιοίκηση 
και άλλες διατάξεις. 

7. Ότι με την παρούσα, δεν προκαλείται δαπάνη σε βά¬ 
ρος του Κρατικού Προϋπολογισμού, αποφασίζουμε: 

1. Συστήνουμε επιτροπή από τους παρακάτω υπαλλή¬ 
λους: 

α) Νικόλαο Βερετάνο Χημ. Μηχανικό με Α' βαθμό 

β) Αικατερίνη Αβραμιώτη, Χημ. Μηχανικό με Α' βαθμό 

γ) Μερόπη Μαντέλη, Μετ. Μηχανικό με Α' βαθμό 

Με αναπληρωτές τους: 

α) Κάκκο Ιωάννη, Χημικό με Α' βαθμό 

β) Ιουλία Μπελεγρίδη, Χημ. Μηχανικό με Β' βαθμό 

για τη διενέργεια ελέγχων για διαπίστωση τυχόν παρα¬ 
βάσεων του Κανονισμού Τεχνολογίας Σκυροδέματος και 
του Κανονισμού Τεχνολογίας Χαλύβων Οπλισμού Σκυρο¬ 
δέματος. 

Οι έλεγχοι διενεργούνται στις μονάδες παραγωγής 
ετοίμου σκυροδέματος (εργοταξιακού και εργοστασια¬ 
κού) για το σκυρόδεμα και στις αποθήκες των παραγω¬ 
γών, των εισαγωγέων, των κάθε είδους προμηθευτών, κα¬ 
θώς επίσης και στις εγκαταστάσεις διάθεσης και διαμόρ¬ 
φωσης για τον χάλυβα. 

2. Η επιτροπή μετά από κάθε έλεγχο θα συντάσσει έκ¬ 
θεση, την οποία θα υποβάλλει στον Διευθυντή Δημοσίων 
Έργων για θεώρηση και στη συνέχεια θα ακολουθείται η 
διαδικασία που περιγράφεται στη Δ14/43309/5.3.2001 
απόφαση ΥΠ.ΠΕΧΩΔΕ και στο Π.Δ. 121/2001. 

Η απόφαση αυτή ισχύει από της δημοσιεύσεώς της μέ- 
χρι31.12.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 7 Δεκεμβρίου 2004 

Ο Γενικός Γραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 

-*- 

Αριθ. 5824 (6) 

Σύσταση Δημοτικού Νομικού Προσώπου με την επωνυμία 

«Σχολική Επιτροπή Νηπιαγωγείου Μηλιωτάδων» στο 

Δήμο Ανατολικού Ζαγορίου Νομού Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1) Τις διατάξεις του άρθρου 203 του Δ.Κ.Κ. (Π.Δ. 
410/1995). 

2) Τις διατάξεις του άρθρου 5 του Ν. 1897/1990 (ΦΕΚ 
110Α727.8.1990). 

3) Το υπ’ αριθμ. 64748/5.2.1991 έγγραφο του Υπουρ¬ 
γείου Εσωτερικών. 

4) Την υπ’ αριθμ. 37/2005 απόφαση του Δημοτικού Συμ¬ 
βουλίου Ανατολικού Ζαγορίου και 

5) Την υπ’ αριθμ. 20922/19.9.2001 (ΦΕΚ 1271/Β/ 
2.10.2001) απόφασή μας «Μεταβίβαση αρμοδιοτήτων και 
παροχή εξουσιοδότησης υπογραφής αποφάσεων, εγ¬ 
γράφων κ.λ.π. ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ ΠΕΡΙ¬ 
ΦΕΡΕΙΑΣ», αποφασίζουμε: 

1. Συνιστούμε ίδιο Νομικό Πρόσωπο με την επωνυμία 
«Σχολική Επιτροπή Νηπιαγωγείου Μηλιωτάδων» στο Δή¬ 
μο Ανατολικού Ζαγορίου του Νομού Ιωαννίνων. 

2. Σκοπός του Νομικού Προσώπου είναι: 

- Η διαχείριση των πιστώσεων που διατίθενται για τις 
λειτουργικές δαπάνες (καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λ.π.). 

- Η εκτέλεση μικρών έργων για επισκευή και συντήρηση 
των διδακτηρίων. 

- Η αποκατάσταση φθορών και ζημιώντων επίπλων, εξο¬ 
πλισμού και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνονται αναγκαία 


για τη στήριξη της διοικητικής λειτουργίας των σχολικών 
μονάδων. 

3. Η θητεία του πρώτου Δ.Σ. του νομικού προσώπου λή¬ 
γει με τη λήξη της δημοτικής περιόδου. 

Η θητεία των μελών του Δ.Σ. ακολουθεί τη δημοτική πε¬ 
ρίοδο. Το Δ.Σ. εκλέγει αντιπρόεδρο. 

4. Πόροι του Νομικού Προσώπου είναι: 

α. Ετήσια επιχορήγηση του Δήμου που καθορίζεται εκά- 
στοτε με νόμο. 

β. Ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, κληρο¬ 
δοσίες. 

δ. Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

ε. Πρόσοδοι από την περιουσία του. 

5. Κάλυψη δαπάνης: Από τις διατάξεις αυτής της από¬ 
φασης προκαλείται δαπάνη σε βάρος του προϋπολογι¬ 
σμού του Δήμου Ανατολικού Ζαγορίου ύψους 1.000,00 
ευρώ. 

6. Το Νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 5 Απριλίου 2005 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 
ΧΡΗΣΤΟΣ ΤΣΙΑΤΟΥΡΑΣ 

-♦- 

Αριθ. 4220 (7) 

Έγκριση της υπ’ αριθμ. 82/2005 αποφάσεως του Δημοτι¬ 
κού Συμβουλίου Ροδίων, που αφορά την αύξηση μετο¬ 
χικού κεφαλαίου στην Αστική Μη Κερδοσκοπική -Εται¬ 
ρεία «ΗΦΑΙΣΤΟΣ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 2503/1997. 

2. Τις όμοιες του άρθρου 277 του Π.Δ. 410/1995, όπως 
ισχύει με τις τροποποιήσεις του. 

3. Το υπ’ αριθμ. 348/Φ.ερ.37/1990 έγγραφο του 
ΥΠ.ΕΣ.Δ.Δ.Α. 

4. Την οικονομοτεχνική μελέτη της Αστικής Μη Κερδο¬ 
σκοπικής Εταιρείας «Ήφαιστος». 

5. Την υπ’ αριθμ. 82/2005 απόφαση του Δημοτικού Συμ¬ 
βουλίου Ροδίων, η οποία μας διαβιβάστηκε με το υπ’ 
αριθμ. 2991/8.3.2005 έγγραφο του Δήμου Ροδίων, απο¬ 
φασίζουμε: 

Εγκρίνουμε την υπ’ αριθμ. 82/2005 απόφαση του Δημο¬ 
τικού Συμβουλίου Ροδίων, που αφορά την αύξηση του με¬ 
τοχικού κεφαλαίου της Αστικής Μη Κερδοσκοπικής Εται¬ 
ρείας «ΗΦΑΙΣΤΟΣ», κατά 400.000,00 ευρώ, προκειμένου 
με την απορρόφηση του σταδιακά να καταστεί δυνατή η 
αποπληρωμή ληξιπρόθεσμων υποχρεώσεων οπότε δια¬ 
μορφώνεται στα 2.047.786,91 ευρώ και θα συμμετέχουν 
ο Δήμος Ροδίων κατά 66,35% (1.358.804,11 €) και ο Δω- 
δεκανησιακός Σύλλογος Ατόμων με Ειδικές Ανάγκες 
(ύστερα από τη συμμετοχή στην αύξηση με 3.000,00 €) 
κατά 33,65% (688.982,00). 

Η παρούσα απόφαση προκαλεί δαπάνη για το τρέχον 
οικονομικό έτος 2005, η οποία έχει καλυφθεί με εγγραφή 
πίστωση ποσού 400.000,00 ευρώ σε βάρος του Κ.Α. 
00/7512.02 του προϋπολογισμού του Δήμου Ροδίων. 

Για τα επόμενα (4) τέσσερα οικονομικά έτη δεν προκα- 
λείται καμία δαπάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 4 Απριλίου 2005 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

-♦- 

Αριθ. 9700/89/830 (8) 

Καθιέρωση υπερωριακής εργασίας υπαλλήλων Ν.Α. Αι¬ 
τωλοακαρνανίας για το Α'εξάμηνο 2005. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 

Έχοντας υπόψη: 

1. Τις διατάξειςτου Π.Δ. 30/1996 «κώδικας Ν.Α.». 

2. Τις διατάξεις του άρθ. 15 Ν.2503/1997 «Διοίκηση,ορ¬ 
γάνωση, στελέχωση της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις». 

3. Τις διατάξειςτου άρθ. 15του Ν. 2592/1998. 

4. Τις διατάξειςτου άρθ. 35του Ν. 2738/1999. 

5. Τις διατάξειςτου άρθ. 16του Ν. 3205/2003. 

6. Τις ειδικές έκτακτες υπηρεσιακές ανάγκες που πα¬ 
ρουσιάζονται (αγοραπωλησίες χωρικών καπνών μέσα 
στις νόμιμες Κοινοτικές προθεσμίες 15.4.2005 και 
30.4.2005, εξέταση ενστάσεων για την ποιοτική ταξινόμη¬ 
ση των καπνών, έλεγχοι εκτάσεων, ΟΣΔΕ εσοδ. έτους 
2005) για την αντιμετώπιση των οποίων η Δ/νση καπνού 


χρησιμοποιεί το προσωπικό της, καθώς και άλλες υπηρε¬ 
σιακές ανάγκες (κατάθεση-καταχώρηση συμβολαίων 
καλ/γειας καπνού εσοδείας έτους 2005, παραστατικά κοι¬ 
νοτικών πριμοδοτήσεων, έλεγχοι Ο.Π.Α.Κ. κ.λπ.). 

7. Το γεγονός ότιτο ύψος της προκαλούμενης δαπάνης 
θα καλυφθεί από εγγεγραμμένες πιστώσεις στον προϋ¬ 
πολογισμό της Ν.Α.Αιτωλ\νίας και ανέρχονται στο ποσό 
των 13.500 ευρώ, αποφασίζουμε: 

Α) Διαπιστώνουμε την ανάγκη καθιέρωσης υπερωρια- 
κής απασχόλησης για τη Δ/νση Καπνού για 3.000 ώρες,οι 
οποίες θα χορηγηθούν κατά το Α' εξάμηνο 2005 και αφο¬ 
ρά είκοσι εννέα (29) εργαζόμενους. 

Β) Η συγκρότηση των συνεργείων θα γίνει, με απόφαση 
Προϊσταμένου Δ\νσης (ωρών-υπαλλήλων). 

Γ) Η δαπάνη που θα προκληθεί δεν μπορεί να υπερβεί 
τις πιστώσεις που έχουν εγγράφει στον προϋπολογισμό 
κάθε Δ/νσης - για το σκοπό αυτό. Αύξηση ή νέα εγγραφή 
σχετικών πιστώσεων με μεταφορά κονδυλίων από άλλες 
κατηγορίες δαπανών, δεν επιτρέπεται να γίνει. Επίσης 
δεν επιτρέπεται για το χρονικό διάστημα καταβολής των 
υπερωριών η είσπραξη άλλου ποσού από τον ίδιο ή άλλο 
φορέα για την ίδια αιτία καθώς και όταν ο υπάλληλος 
απούσιασε με αναρρωτική άδεια. 

Η απόφασή μας αυτή κοινοποιήθηκε στις αναφερόμε- 
νες Υπηρεσίες, καθώς και στη Δ/νση Οικονομικού και 
Πληροφορικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγρίνιο, 28 Μαρτίου 2005 

Ο Νομάρχης κ.α.α. 

Ο Αντινομάρχης 
ΠΑΥΛΟΣ ΚΟΤΟΥΜΠΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ: νννννν.θΐ.ςτ - θ-ιτίδίΙ: \λ/θ0ιτι351θγ @ θί.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυιτι, προσαυξανόμενη κατά 0,20 βυτο για κάθε επιπλέον οκτασέλιδοή μέρος αυτού. 

• Γ ιατα φωτοαντίγραφα ΦΕΚ σε 0,15 θπγο ανά σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ' 

3μηνιαιΌ 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπι και μέχρι 100 σελίδες σε 5 ουίΌ προσαυξανόμενη κατά 

1 θυΐΌ ανά 50 σελίδες. 






• Η τιμή πώλησης σε μορφή οά-Γοητ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ: 210 - 4071010 ϊπΙθπιθΙ 

Ιι 11 ρ://νννννν.θ 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιπίβι-ηβΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


> Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ευΐΌ, ποσό το οποίο αφορά 
ταχυδρομικά έξοδα. 

• Γ ια την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 ουτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυΐΌ. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























